open-index/open-wikipedia-markdown huggingface dataset:
Elisabeth Becker

**Elisabeth Becker** (20. heinäkuuta 1923 – 4. heinäkuuta 1946) oli saksalainen keskitysleirivartija ja SS-nainen.

Becker oli syntynyt Neuteichissa (Nowy Staw) Puolassa saksalaisperheeseen. Vuonna 1936 hän liittyi kansallissosialistiseen BDM- (Saksan tyttöliitto) -järjestöön. Vuonna 1938 hän ryhtyi keittäjäksi Danzigissa. Vuonna 1939 saksalaiset saapuivat vapaakaupunkiin. Becker meni vuonna 1940 töihin Dokendorf-nimiseen yritykseen Neuteichiin, missä oli töissä vuoteen 1941, kunnes ryhtyi maatalousalan apulaiseksi Danzigissa seuraavana vuonna.

Becker saapui Stutthofiin 5. syyskuuta 1944 aloittaakseen koulutuksensa naisvartijaksi (*Aufseherin*}. Hän työskenteli myöhemmin Stutthofin naistenleiri SK-III:ssa. Siellä hän itse valitsi naisia ja lapsia kaasukammioihin lähetettäviksi. Becker pakeni leiristä 15. tammikuuta 1945 ja meni kotiinsa Neuteichiin. 13. huhtikuuta Puolan poliisi pidätti hänet ja hänet vangittiin odottamaan oikeudenkäyntiä. Stutthof-oikeudenkäynti, jossa vastaajina oli viisi entistä SS-naista ja useita kapoja, alkoi Danzigissa 31. toukokuuta 1946. Becker tuomittiin kuolemaan.

Becker lähetti useita kirjeitä Puolan presidentille Bolesław Bierutille ja anoi armoa väittäen etteivät hänen tekonsa olleet yhtä vakavia kuin Gerda Steinhoffin tai Jenny-Wanda Barkmannin. Armoa ei annettu, ja hänet hirtettiin julkisesti 4. heinäkuuta 1946 Biskupia Gorkan kukkulalla yhdessä eräiden muiden SS:n henkilökuntaan kuuluvien ja kapojen kanssa.

## Aiheesta muualla
*Kuvia Elisabeth Beckeristä
Helvetintulen Klubi (Marvel)

**Helvetintulen Klubi** on Marvel-universumissa toimiva newyorkilainen hienostoklubi.

Klubi perustettiin alun perin tarjoamaan rikkaille henkilöille hienotunteisia palveluja piilossa julkisuudelta. 

Sittemmin siitä tuli ns. taustavoima monenkin suuren liikeyrityksen ja yhteisön taustalla; jäsenehdokkaina tai vieraina on ollut mm. yksi presidenttiehdokas.

Klubia johtaa kuuden Kardinaalin ryhmä: koodinimet on otettu shakkipelistä ja ne ovat Musta Kuningas, Musta Kuningatar, Musta Lähetti, Valkoinen Kuningas, Valkoinen Kuningatar ja Valkoinen Lähetti.

Viimeksi Musta Kuningas oli Sebastian Shaw, Musta Kuningatar Selene ja Musta Lähetti Harry Leland. Valkoisen Kuninkaan paikka on auki (sitä tarjottiin Magnetolle) ja Valkoinen Kuningatar oli viimeksi telepaatti Emma Frost; Valkoisen Lähetin tehtäviä hoiteli kyborgi Donald Pierce, jolla oli yliluonnollisen voimakkaat bioniset raajat. 

Kardinaalien joukossa on ja on ollut useitakin superrikollisia.

Klubin suhde Ryhmä-X:ään on lievästi sanoen moni-ilmeinen; vihollisuus on vaihtunut vähin erin vastahakoiseen yhteispeliin, koska molemmat tahot ovat todenneet että se on mutanttien yhteinen etu.
Ewa Paradies

**Ewa Paradies** (17. joulukuuta 1920 &ndash; 4. heinäkuuta 1946) oli saksalainen keskitysleirivartija ja SS-nainen.

Hän syntyi Lauenburgissa Pommerissa (nyk. Puolan Lebork) osoitteessa Neuendorferstrasse 100. Hän oli protestanttikristitty ja naimaton. Vuonna 1935 hän jätti koulun kesken ja työskenteli useissa paikoissa Wuppertalissa, Erfurtissa ja Lauenburgissa.

Elokuussa 1944 hän meni Stutthofin SK-III keskitysleirille kouluttautuakseen Aufseheriniksi. Hän päätti pian koulutuksensa ja hänestä tuli vartija. Lokakuussa 1944 hänet siirrettiin Bromberg-Ostin alaleirille ja tammikuussa 1945 takaisin Stutthofin pääleiriin. Huhtikuussa 1945 hän oli mukana eräässä viimeisistä naisvankien kuljetuksista Lauenburgin alaleiriin ja pakeni.

Toukokuussa 1945 puolalaiset upseerit löysivät hänet Lauenburgista. Stutthof-oikeudenkäynnissä useat todistajat kertoivat Paradiesin harjoittamasta vankien pahoinpitelystä. Yksi kertoi oikeudessa: "Hän pakotti ryhmän naisvankeja keskellä talvea riisuutumaan. Sitten hän heitti jäävettä heidän päälleen. Jos he liikkuivat hän [Paradies] hakkasi heidät." Paradies todettiin syylliseksi murhaan ja tuomittiin kuolemaan. Hänet hirtettiin Biskupia Gorkan kukkulalla lähellä Gdańskia.
Clare & the Reasons

**Clare & the Reasons** on yhdysvaltalainen folktyylinen popyhtye. Seitsenhenkisen yhtyeen tunnusomaisia piirteitä ovat laulaja Clare Muldaur Manchonin pehmeä sopraanolauluääni, sekä akustisten soittimien, kuten viulun, huuliharpun ja kontrabasson käyttö. Muldaur Manchon sanoittaa kaikki yhtyeen kappaleet, kun taas hänen aviomiehensä Olivier Manchon toimii sovittajana.

Clare & the Reasonsilta on ilmestynyt yksi albumi, *The Movie*, syyskuussa 2007. Levyllä esiintyy vakiokokoonpanon lisäksi muun muassa Sufjan Stevens, Van Dyke Parks, ja Gregoire Maret. Albumin tunnetuin kappale Pluto kertoo kyseisen taivaankappaleen määritelmän muuttamisesta planeetasta kääpiöplaneetaksi, mikä toimii Muldaur Manchonin mukaan vertauskuvana täydelliselle hylkäämiselle.

Yhtyeeltä ilmestyi uusi albumi, *Arrow*, Euroopassa 20. lokakuuta 2009.

## Diskografia
### Albumit
* *[[The Movie]]* (2007)
* *[[Arrow (albumi)|Arrow]]* (2009)
* *[[Live in Amsterdam]]* (2010)
* *[[KR-51]]* (2012)

## Lähteet

## Aiheesta muualla
* Clare & the Reasonsin virallinen sivusto 
*
Life (Dopen albumi)

**Life** on alternative metal -yhtye Dopen toinen studioalbumi. Se julkaistiin 6. marraskuuta 2001 levymerkillä Epic Records.

## Kappaleet
Kaikki kappaleet kirjoittanut Edsel Dope, ellei toisin mainittu.

#
#
#
#
#
#
#
#
#
#
#
#
#

Huom. Joissakin Lifen versioissa "You're Full of Shit" on kappaleena 14.

## Arvostelut
* Allmusic: 

## Lähteet

## Aiheesta muualla
* Life discogs.com -sivustolla
Ripsieläimet

**Ripsieläimet** (Ciliophora tai Ciliata) ovat pieniä yksisoluisia alkueläimiä. Niiden nimitys johtuu niiden solujen pinnalla olevista ripsien kaltaisista pienistä karvoista, joiden avulla eliö liikkuu. Ripsieläimet kuuluvat Chromalveolata-kunnan Alveolata-pääjaksoon, jossa niiden lähimmät sukulaiset ovat panssarilevät ja itiöeläimet. Tohvelieläimet ovat tunnetuimpia ripsieläimiä.

Ripsieläimiä elää runsaasti vedessä ja myös kosteassa maassa. Ne fagosytoivat ravinnokseen pieniä eliöitä, kuten bakteereja ja yksisoluisia leviä. Monilla ripsieläimillä on ravinnon hankkimista varten kehittynyt erityinen solusuu ja siihen liittyvä solunielu, jonne eliön ripsien aiheuttama virtaus kuljettaa ravintopartikkeleita. Solunielun perällä ravintohiukkaset ympäröityvät kalvolla ja kulkeutuvat solun sisään niin sanotuiksi ravintovakuoleiksi. Solussa lysosomit hajottavat ravintovakuoleissa olevat hiukkaset. Sulamattomat ravintohiukkaset kuljetetaan ulos solusta eksosytoosilla.

Ripsieläimillä on poikkeuksellinen tumarakenne: niillä on kaksi tumaa. Pienempi tuma on diploidinen ja säätelee solun lisääntymistä. Suurempi on puolestaan polyploidinen ja säätelee solun elintoimintoja.

Ripsieläimet lisääntyvät sekä suvuttomasti jakautumalla että myös suvullisesti. Suvullisessa lisääntymisessä kaksi soluyksilöä sulautuvat yhteen, jonka jälkeen ne taas jakautuvat kahdeksi tytärsoluksi.

## Lähteet

## Aiheesta muualla
* Vantaan koulut
* https://www.solunetti.fi/fi/solubiologia/alkuelaimet/2/
Webmin

**Webmin** on selaimella toimiva Perl-pohjainen hallintatyökalu unix-pohjaisten järjestelmien palvelintoiminnan hallintaan.

Webmin toimii palvelmina oletuksena TCP-portissa 10000.

## Aiheesta muualla

* http://www.webmin.com 

## Lähteet
American Apathy

**American Apathy** on alternative metal -yhtye Dopen neljäs studioalbumi. Se julkaistiin 26. heinäkuuta 2005 levymerkillä Artemis Records.

## Kappaleet
#
#
#
#
#
#
#
#
#
#
#
#
#
#

### Bonuskappaleet
#
#
#

### Limited Edition CD2
#Debonair (Fuck Hollywood mix)
#Now is the Time (alternate version)
#Motivation (alternate version)
#Spin Me Round (American Psycho mix)
#Bring it on (Fuck Tomorrow mix)
#Sick (Bang You're Dead mix)

## Arvostelut
* Allmusic: 
* Imperiumi: 6/10
* Soundi: 

## Aiheesta muualla
* American Apathy discogs.com -sivustolla

## Lähteet
Group Therapy (Dopen albumi)

**Group Therapy** on Dopen järjestyksessään kolmas studioalbumi. Se julkaistiin vuonna 2003 levymerkillä Recon Records.

## Kappaleet
Kaikki kappaleet on kirjoittanut Edsel Dope, ellei toisin mainita.

# 
# 
# 
# 
# 
# 
# 
# 
# 
# 
# 
# 
# 

"Today Is The Day" -kappaletta käytettiin World Wrestling Entertainmentin tapahtumassa musiikkina vuonna 2003.

## Arvostelut
* Sputnik Music: 
* Allmusic: 

## Lähteet

## Aiheesta muualla
* Group Therapy discogs.com -sivustolla
Haeju

**Haeju** (, hanja 海州市) on Pohjois-Korean Etelä-Hwanghaen maakunnan pääkaupunki. Vuoden 2008 väestönlaskennan mukaan siellä on 273&nbsp;300 asukasta.

## Maantiede
Haeju sijaitsee vuorten ja meren välissä ja sen edustalla on Kyongginlahti. Lahdella kaupungin edustalla on useita saaria. Kaupungin rakennettu alue sijaitsee 899:n metrin korkeuteen merenpinnasta kohoavaa Suyangvuorta vastapäätä. Vuorta ympäröivä alue on julistettu luonnonsuojelualueeksi ja vuori tunnetaan vesiputouksistaan. Kaupungin alueesta 90&nbsp;% sijaitsee alle 200:n metrin korkeudella merenpinnasta. Ryongdangin niemimaa leviää kaupunkia edustan lahdelle. Kaupungin läpi virtaa Kwangsǒkjoki. Tammikuun keskilämpötila on -3,4 °C ja elokuun 24,5 °C. Keskimääräinen vuosittainen sadanta on 1&nbsp;080,8 mm. Navakka tuuli on tyypillinen kaupungin ilmastolle.

Pohjois- ja Etelä-Korea ovat kiistellet Haejun edustan merialueesta ja sen saarien omistuksesta. Kiistat alueesta ovat olleet monien Koreoiden välisten yhteenottojen taustalla.

## Historia

Haeju on ollut pitkään tärkeä liikenteen väylä Pjongjangin, Gaeseongin ja Soulin välillä. Kaupungin alueella onkin useita historiallisia kohteita Goryeo- ja Joseon-dynastioiden valtakausilta. Haejun kaupunginmuuri rakennettiin alun perin vuonna 1291 ja se jälleenrakennettiin vuonna 1747. Joseon-dynastian valtakauden loppupuolella Haeju oli Soulin, Pjongjangin, Gaeseongin ja Jeonjun ohella yksi Korean viidestä suuresta kaupungista. Sittemmin kaupungin kasvua hidasti rautatien rakentaminen Soulin ja Sinuijun välille vuonna 1906. Siihen asti Haeju oli ollut tärkeä Kiinaan suuntautuvan kaupan keskus. Japanin miehitettyä Korean myös Haeju yhdistettiin rautatieverkkoon. Japanilaiset laajensivat myös kaupungin satamaa, jonka kautta Korean luonnonvaroja kuljetettiin Japanin pääsaarille. Haejusta tehtiin hallinnollisesti kaupunki vuonna 1938 ja vuonna 1945 sinne siirrettiin raskasta ja kevyttä teollisuutta. Vuonna 1976 tehtiin suunnitelma kaupungin kehittämisestä lomakohteeksi. Kaupungista oli tarkoitus tehdä myös kansainvälinen satama ja sen maataloutta ja teollisuutta pyrittiin laajentamaan.

## Talous
Haejun tärkeimpiin teollisuuden aloihin kuuluvat maatalouskoneteollisuus, sementtiteollisuus ja lasiteollisuus. Kaupunki on myös tärkeä kalasatama, minkä lisäksi kaupungin alueella toimii useita kalankasvattamoja. Kaupunki sijaitsee kaukana Pohjois-Korean energiavoimaloista ja sähköpula onkin alituinen ongelma.

2000-luvulla Haejuun suunniteltiin erikoistalousaluetta hieman Gaeseongin kaupungin tapaan. Kaupungin kehittämisestä sovittiinkin Etelä-Korean Roh Moo-hyunin ja Pohjois-Korean Kim Jong-ilin välillä vuonna 2007, mutta Pohjois-Korea luopui lopulta hankkeesta, sillä kaupunkia pidettiin lopulta strategisesti liian tärkeänä. Kaupungissa on Pohjois-Korean laivaston tukikohta.

Haejuun päästetään turisteja ja yksi sen pääasiallisista nähtävyyksistä on 1500-luvulta peräisin oleva Puyongin paviljonki. Paviljonki jälleenrakennettiin vuonna 2003 sen tuhouduttua Korean sodassa. Kaupungissa sijaitsee myös vuonna 937 rakennettu Kwangjon temppeli.

## Lähteet

## Aiheesta muualla
Don Doll

**Donald LeRoy Doll** (29. elokuuta 1926 – 22. syyskuuta 2010) oli yhdysvaltalainen amerikkalaisen jalkapallon pelaaja. Hän syntyi Los Angelesissa, Kaliforniassa, ja pelasi yliopistotasolla Etelä-Kaliforniassa.

Doll oli pelipaikaltaan takapuolustaja. Hän aloitti NFL-uransa vuonna 1949. Hänen ammattilaisjoukkueinaan olivat Detroit Lions, Washington Redskins ja St. Louis Rams.

Doll oli Pro Bowl -pelaajana perättäisinä vuosina 1950–1953 (*Most Valuable Player* 1953). Hän toimi peliuransa jälkeen valmennustöissä. 

## Lähteet
Ollie Matson

**Oliver Adrian "Ollie" Matson** (1. toukokuuta 1930 Trinity, Texas – 19. helmikuuta 2011 Los Angeles, Kalifornia) oli yhdysvaltalainen amerikkalaisen jalkapallon keskushyökkääjä ja yleisurheilija. Hän syntyi Trinityssa, Texasissa, valmistui San Franciscon George Washington High Schoolista 1948 ja pelasi National Football Leaguessa vuosina 1952–1966.

Matson siirtyi City College of San Franciscosta University of San Franciscoon. Hän oli uransa huippuaikoina 1950-luvulla useina vuosina Pro Bowl -pelaajana ja ylsi vuonna 1956 peräti Pro Bowlin *[[NFL Most Valuable Player Award|Most Valuable Playeriksi]]*. Uran jo päätyttyä hänet kelpuutettiin sekä Pro Football Hall of Fameen (1972) että College Football Hall of Fameen (1976). 

## Ura yleisurheilijana
Matson voitti vuonna 1952 Helsingin olympialaisissa 4 × 400 metrin viestijuoksun hopeaa ja 400 metrin juoksun pronssia ajalla 46,8.

## Joukkueet
* Chicago Cardinals (1952–1958)
* Los Angeles Rams (1959–1962)
* Detroit Lions (1963)
* Philadelphia Eagles (1964–1966)

## Lähteet
Last Call with Carson Daly

**Last Call with Carson Daly** on yhdysvaltalainen myöhäisillan keskusteluohjelma, jota esitetään NBC–televisiokanavalla. Ohjelmaa juontaa entinen Music Televisionin VJ Carson Daly. Ohjelma sisältää komiikkaa, haastatteluja sekä musiikki- tai stand up-esityksiä. Last Callia esitetään Yhdysvalloissa Late Night with Jimmy Fallonin jälkeen.

Last Call nauhoitetaan Los Angelesissa ja se on puolen tunnin mittainen. Ohjelman bändiä johtaa Joe Firstman.

## Historia
Last Callin ensiesitys oli tammikuussa 2002, ohjelmaa esitettiin alun perin maanantaista torstaihin *Late Friday* -ohjelman lopettamiseen asti kesällä 2002.

Last Call nauhoitettiin alun perin GE Buildingin 8H -studiossa New Yorkissa, jossa sijaitsi myös Saturday Night Liven kotistudio. Vuonna 2005 Last Callia alettiin nauhoittaa Los Angelesissa.

## Aiheesta muualla
* NBC:n virallinen Last Callin kotisivut. 
* Joe Firstmanin kotisivut.
Darjeeling (tee)

**Darjeeling** on intialaista teetä, jota tuotetaan Himalajan rinteillä. Nimensä se on saanut Darjeelingin kaupungista. Darjeeling lukeutuu maailman parhaisiin teelaatuihin.

Ensimmäiset teetarhat perustettiin 1860-luvulla. Teepensaat on jalostettu sekä *Camellia sinensis var. assamica* että *Camellia sinensis var. sinensis* -muunnoksista. Darjeeling-teestä saadaan vuodessa useita satoja:
* **First Flush**, kaikkein parasta ja kuuluisinta Darjeelingia. 
* **Second Flush**, edellistä tummempaa ja täyteläisempää 
* **Autumnal Flush**, miedompaa kuin *Second Flush*
Darjeelingin kovan kysynnän vuoksi myös monsuunikauden tee kerätään, ja se myydään pussiteenä. 

Darjeelingia kutsutaan joskus ”teen samppanjaksi”; se on erittäin runsasaromista ja vivahteikasta sekä väriltään vaaleahkoa teetä. Vaikka Darjeeling luokitellaan mustaksi teeksi, se ei ole aivan sataprosenttisesti hapetettua vaan muistuttaa joiltain ominaisuuksiltaan oolongia. 

Nepalin ja Sikkimin teet muistuttavat Darjeelingia. Intialaiset teetalot ovatkin ostaneet runsaasti edullisempaa mutta laadultaan hyvää nepalilaista teetä, sekoittaneet sitä tunnetumman Darjeelingin kanssa ja markkinoineet tuotoksiaan Darjeelingina. Joinain vuosina Darjeelingia oli markkinoilla huomattavasti koko alueen tuotantoa enemmän, eli osa teestä oli alkuperänsä osalta väärennettyä.

## Lähteet
* Pettigrew, Jane: *Tea*. Chartwell Books, 1999.
### Viitteet

## Aiheesta muualla

* Barbara Dufrêne: The Inimitable Taste of Darjeeling Tea  Tea & Coffee, 6/2015, s. 42–46/56, Tea & Coffee -lehtiarkisto , viitattu 15.8.2015,  
* Darjeelingin historia 
* Darjeeling Tea. Luxurious, enigmatic and aromatic.  (teaboard.gov.in)
Titania (sarjakuvahahmo)

**Titania**, oikealta nimeltään **Mary MacPherran**, on Marvel-universumin superroisto. Hahmo teki ensiesiintymisensä *[[Salatut sodat]]* -tarinan kolmannessa osassa heinäkuussa 1984.

## Fiktiivinen historia
Mary MacPherran oli alun perin denveriläinen katutyttö, joka kaapattiin kaupunginosan mukana Salattuihin sotiin. Tohtori Doom haki hänet ja Marsha Rosenberg -nimisen tytön laboratorioonsa ja antoi molemmille yliluonnolliset voimat; Marshasta tuli Volcana ja Christine sai yliluonnolliset voimat ja kestävyyden. Hän otti nimekseen Titania. Menestys oli kohtalainen; mm. Hulktar hävisi Titanialle naisten tappelussa, mutta sen sijaan Hämähäkkimies pystyi pitämään Titaniaa pilkkanaan: yksikään tämän isku ei osunut, koska avarassa tilassa Hämähäkkimies oli liian liukas hänen tavoitettavakseen.  Lisäksi Hämähäkkimiehen taistelutapoihin kuuluva tauoton pilkkaryöppy turhautti Titanian lopullisesti ja hän kadotti tappelun punaisen langan: Hämähäkkimiehen lähes yhtä voimakkaat iskut ja nokkelat kamppaukset saivat lopulta suuriluuloisen tappelijattaren maahan. Titania ihastui Imijään ja he palasivat yhdessä Maahan Salattujen sotien lopussa. Titanian pakkomielle nujertaa Hulktar oli kuitenkin niin pahaa luokkaa, että hänen ja Imijän suhde katkesi.
Titania (täsmennyssivu)

**Titania** voi tarkoittaa seuraavia:

* Titania, Uranuksen suurin kiertolainen
* 593 Titania, päävyöhykkeen asteroidi
* Titania, Marvel-universumin sarjakuvahahmo
* S/S Titania, höyrylaivaosakeyhtiö Effoan höyrylaiva
* Titania, keijujen kuningatar Shakespearen näytelmässä *[[Juhannusyön uni]]*
* Helkama Titania, polkupyörämalli.
HC Keski-Uusimaa

**HC Keski-Uusimaa** eli **HCK** on keravalainen jääkiekkojoukkue, joka pelasi kaudella 2013–2014 Suomen toiseksi korkeimmalla sarjatasolla Mestiksessä. Joukkue luopui kauden jälkeen Mestis-paikastaan taloudellisten syiden vuoksi. Seura vaihtoi KJT Miehet-nimeksi ja aloitti III-divisioonassa pelaamisen kaudella 2014–2015.

## Historia
Jääkiekkotoiminnan Keravalla aloitti Keravan Pallokerho 1960-luvulla. Myöhemmin lajille perustettiin oma yhdistys Keravan Kiekko ja toimintaa jatkoi vuonna 1979 perustettu Kerava Shakers. Shakers pelasi parhaimmillaan kolmanneksi ylimmällä sarjatasolla II-divisioonassa vuoteen 1995 asti. Kaudeksi 1995-1996 uusi omistaja vaihtoi uuden edustusnimeksi Helsinki Lightning, mutta ei menesty toivotulla tavalla ja lopetti toimintansa talousongelmien takia. Keravalle perustettiin uusi seura vuonna 1995, Sherwood Playboys, josta erkani HC Keravaksi nimetty edustusjoukkue vuonna 2004. Sherwood Playboys jatkaa toimintaansa keskittyen ikämieskiekkoon. Nykyisin käytössä oleva nimi HC Keski-Uusimaa otettiin käyttöön vuonna 2008, mutta nimi aiheutti ongelmia ja nimi lyhennettiin HCK.

Keväällä 2012 HCK sijoittui Mestis-karsinnoissa toiseksi ja nousi Mestikseen kaudeksi 2012–2013. HCK:n toiminnasta tehty tosi-tv -sarja *[[Unelmana mestis]]* esitettiin URHOtv:llä talvella 2012. Se sai jatkoa seuraavalla kaudella näytetystä *Unelmana playoff*-sarjasta.

Ensimmäinen kausi Mestiksessä päättyi lopulta karsintasarjaan, jossa joukkue säilytti sarjapaikkansa. 12.4.2013 uutisoitiin kaupasta jossa HCK:n taustayhtiön osake-enemmistö on siirtynyt Enska Mäntylän haltuun.

Toinen kausi Mestiksessä sujui paremmin. HCK sijoittui kaudella 2013–2014 runkosarjassa neljänneksi ja sai kotiedun pudotuspeleihin. Puolivälierissä se hävisi kuitenkin Hokille suoraan otteluvoitoin 0–4. HCK luopui lopulta Mestis-paikastaan talousongelmien vuoksi, joten kahden vuoden Mestis unelma päättyi siihen.

## Logot
HC Keski-Uusimaan logoon on haettu mallia NHL-seura New York Rangersilta.

Tiedosto:Hc kerava.gif|HC Keravan logo
Tiedosto:HC Keski-Uusimaa logo.svg|Logo vuoteen 2011


## Tunnettuja pelaajia
### SM-liigassa pelanneet seuran kasvatit

*Tommi Jäminki
*Joel Kiviranta
*Henrik Koivisto
*Teemu Laakso
*Antti-Pekka Lamberg
*Miikka Lindholm
*Esa Lipiäinen

*Tero Määttä
*Tuomas Nikoskelainen
*Matti Näätänen
*Teemu Sainomaa
*Saku Salmela
*Micke-Max Åsten

### HC Keski-Uusimaan kapteenit
*2008–2009  Joakim Roslund
*2009–2010  Mikko Juutilainen
*2010–2012  Aki Tuominen
*2012–2013  Jesse Uronen
*2013  Henrik Forsberg
*2013–2014  Olli Korkeavuori

## HC Keski-Uusimaan valmentajat
*2008–2009  Pertti Packalen
*2009–2010  Jussi Salo
*2010–2011  Jouni Ikonen
*2011–2013  Sami Ranta
*2013–2014  Mikael Kotkaniemi

### Lähteet

## Aiheesta muualla
*Seuran kotisivut
Armin Assinger

**Armin Assinger** (s. 7. kesäkuuta 1964 Graz, Itävalta) on itävaltalainen uransa lopettanut alppihiihtäjä.

Assinger sijoittui Lillehammerin talviolympialaisissa vuonna 1994, supersuurpujottelussa yhdenneksitoista ja syöksylaskussa viidenneksitoista. 1993 alppihiihdon maailmanmestaruuskilpailuissa Japanin Moriokassa, Assinger sijoittui syöksylaskun neljänneksitoista. Alppihiihdon maailmancupissa Assinger laski neljään osakilpailuvoittoon ja yhteensä kymmeneen palkintokorokepaikkaan. Hän sijoittui kokonaiskilpailussa kymmenenneksi kaudella 1992–1993. Assinger lopetti maailmancup-uransa kauden 1994–1995 jälkeen, mutta laski muutamassa pienemmässä kilpailussa aina vuoteen 1998 saakka, kunnes lopetti lopullisesti uransa. 

Assinger on ollut naimisissa vuodesta 1994 lähtien ja hänellä on kaksi lasta. Hän juontaa nykyisin Itävallan Haluatko miljonääriksi? -tietokilpailua (Die Millionenshow).

## Osakilpailuvoitot

## Lähteet
*
*Assinger Ski-databasen sivuilla 
*

## Aiheesta muualla
*Kotisivut
Mike Clink

**Mike Clink** on yhdysvaltalainen tuottaja, joka on muun muassa tuottanut Guns N' Rosesin, Triumphin, Mötley Crüen, Megadethin ja UFOn albumeita. Clink aloitti tuottajanuransa vuonna 1986. Hänen ensimmäinen tuottajantyö oli Triumphin albumi The Sport of Kings. Hän oli myös tuottajana Guns N' Rosesin debyyttialbumilla *[[Appetite for Destruction]]*. Albumi oli menestys, ja se on kaikkien aikojen parhaiten myynyt esikoislevy. Hän jatkoi työtä Guns N' Rosesin kanssa menestyksen johdosta vielä vuosia.
Vuonna 1989 Clink tuotti Sea Hags-yhtyeen debyyttilevyn *Sea Hags*. Sea Hags kuitenkin hajosi levyn jälkeen.
Vuonna 1990 Clink pääsi superyhtye Megadethin tuottajaksi. Clink tuotti yhtyeen albumin *[[Rust in Peace]]*. Albumin menestyksestä huolimatta Clink ei enää työskennellyt yhtyeen kanssa. Clink on myös tuottanut Triumphin kahdeksannen studioalbumin, *[[The Sport of Kings]]*in. 

## Valikoitu diskografia tuottajana
*Triumph - *[[The Sport of Kings]]* (1986)
*Guns N' Roses - *[[Appetite for Destruction]]* (1987)
*Guns N' Roses - *[[GN'R Lies]]* (1988)
*Sea Hags - *Sea Hags* (1989)
*Whitesnake - *[[Slip of the Tongue]]* (1989)
*Megadeth - *[[Rust in Peace]]* (1990)
*Guns N' Roses - *[[Use Your Illusion I]]* (1991)
*Guns N' Roses - *[[Use Your Illusion II]]* (1991)
*Guns N' Roses - *[[The Spaghetti Incident?]]* (1993)
*Mötley Crüe - *[[New Tattoo]]* (2000)
Carla Rindell

**Carla Rindell** on suomalainen ääninäyttelijä. Hän on tehnyt äänikirjoja, toiminut ääninäyttelijänä ja ohjannut äänidialogeja. Hänet tunnetaan myös Helsingin metron kuulutusten tekijänä.

## Elämä ja ura
Ylioppilaskirjoitusten jälkeen Rindell työskenteli yli kymmenen vuotta mainosalalla, minkä jälkeen hän aloitti 30-vuotiaana fonetiikan ja puheviestinnän opinnot Helsingin yliopistossa.

Vuodesta 1997 Rindell on lukenut äänikirjoiksi kaunokirjallisuutta ja satukirjoja. Helsingin metron kuulutusten lisäksi hänen ääntään voi kuulla useissa mainoksissa ja piirroselokuvissa (esimerkiksi *[[Peter Pan (vuoden 2003 elokuva)|Peter Pan]]* ja *[[Artturi Joulu – joulupukin poika]]*). Hän on myös ohjannut ja tehnyt jälkiäänityksiä.

Rindell on myös ääninäyttelijänä Muumilaakson tarinoita -animaatiosarjan uudemmassa MTV:n dubbauksessa. Rindell on sarjassa kertojana sekä muun muassa Vilijonkan, Mymmelin, ja Noidan äänirooleissa.

### Dubbaukset

## Lähteet

## Aiheesta muualla
*
Hans Biebow

**Hans Biebow** (1902 &ndash; 24. elokuuta 1947) oli Łódźin gheton saksalaishallinnon johtaja Puolassa. Ennen kuin hänestä tuli gheton valvoja, hän työskenteli kahvin maahantuojana Bremenissä.

Hänen hallintonsa aikana 164 000 juutalaista Puolan toiseksi suurimmasta kaupungista suljettiin pienelle alueelle kaupunkiin.  Kommunikaatio gheton asukkaiden ja ulkopuolisen maailman kanssa oli katkaistu, ruokavarat vähissä ja tämä merkitsi, että monet gheton asukkaista nääntyivät hitaasti hengiltä. Olemassaolonsa aikana gheton väkimäärä paisui 204&nbsp;000:een, kun lisää juutalaisia Keski-Euroopasta lähetettiin sinne. Gheton hallinto oli olemassa huhtikuusta 1940 kesään 1944, mutta kuljetukset ghetosta kuolemanleireille alkoivat loppuvuodesta 1941.

Biebow ulotti valtansa juutalaishallintoon, jota johti Chaim Rumkowski. Rumkowski uskoi, että juutalaiset voisivat selvitä, mikäli tuottaisivat halpoja ja tarpeellisia tarvikkeita natseille. Biebow hyötyi suunnattomasti juutalaisten myymistä tavaroista ja heiltä takavarikoidusta omaisuudesta. Väitetään myös, että hän toimitti vähemmän ruokaa ghettoon kuin hänelle oli maksettu, ja että hän laittoi erotuksen omaan taskuunsa.

Gheton tehtaat toimittivat tarvikkeita, kuten saappaita Saksan armeijalle, ja olivat voittoa tuottavia juutalaisten ansioista, koska heille maksettiin ainoastaan leivällä, sopalla ja muilla elintarvikkeilla.  Natsien arvellaan hyötyneen tehtaista jopa 14&nbsp;000&nbsp;000 dollaria ja tehtaat pysyivätkin käynnissä melko pitkään. Gheton yli 200&nbsp;000 asukkaasta selvisi lopulta hengissä noin 10&nbsp;000.

Biebow kannatti juutalaisten käyttämistä halpana työvoimana tappamisen sijaan, mutta hän oli valmis omaksumaan tuhoamispolitiikan. Eloonjääneet kertoivat hänen rohkaisseen gheton viimeisiä juutalaisia kesällä 1944 nousemaan Auschwitzin juniin puheella, joka alkoi  "Minun juutalaiseni...” ja lupasi heille työtä lännessä.

Sodan jälkeen Biebow tuomittiin kuolemaan Puolassa Łódź-oikeudenkäynnissä ja teloitettiin 24. huhtikuuta 1947.

## Aiheesta muualla
*http://motlc.learningcenter.wiesenthal.org/pages/t008/t00842.html
GE Money

**GE Money** (muissa maissa myös nimellä **GE Capital**) on yhdysvaltalaisen General Electricin tytäryhtiö, joka toimii teollisuuden rahoitusalalla. Ennen se tarjosi myös rahoitusta kuluttajille monissa maissa. 

Vuonna 2015 yhtiö päätti lopettaa rahoituspalveluiden tarjoamisen muutakuin teollisuus- ja energia-aloille, ja tämä siirtymä oli lopullisesti valmis vuonna 2021.

Vuonna 2008 GE Moneylla oli liiketoimintaa 55 eri maassa, ja sillä oli samana vuonna noin 130 miljoonaa asiakasta. 
Silloin yritys työllisti Suomessa 160 ja kansainvälisesti noin 36&nbsp;000 henkilöä.
Konsernin tase oli noin 190 miljardia dollaria.

GE Money muodosti General Electricin toiseksi suurimman liiketoiminnan alan, ja oli myös yksi suurimmista rahoitusalan toimijoista maailmassa. Yritys onnistui kääntämään vaikean tilanteen Yhdysvaltojen rahoituskriisissä voitokseen ja julkisti liikevoittonsa kasvaneen vuoden 2007 viimeisellä neljänneksellä vuoden takaiseen verrattuna. Tuotot kasvoivat vuositasolla 7&nbsp;%.

Yrityksen johtajana toimi silloin David R. Nissen ja nykyään Alec Burger.

## Suomessa
Vuonna 1998 GE Capital Autorahoituksen nimellä aloittaneen GE Money Oy:n (nimenmuutos maaliskuussa 2005) liiketoiminta Suomessa oli vuonna 2008 nopeassa kasvussa. Tasella mitattuna toiminnan volyymi oli noin 1,3 miljardia euroa.
Nopein kasvusegmentti oli yksityiset kulutusluotot, joita yritys alkoi myydä toukokuussa 2005. Niissä yritys myi vakuudettomia 5&nbsp;000–50&nbsp;000 euron luottoja, joiden laina-aika on kahdesta 10 vuoteen.

Yrityksen muuhun tuotevalikoimaan kuului ajoneuvojen osamaksu- ja leasingrahoitus sekä GE Money Mastercard. GE Money Oy oli silloin julkistamiensa tietojen mukaan Suomen toiseksi suurin autoja ja suurin vapaa-ajan ajoneuvoja rahoittava yhtiö. Myyntikanavana ajoneuvorahoituspalveluissaan sillä oli ajoneuvoja myyvät liikkeet, joita oli yhteistyökumppaneina noin 700.

Yritys oli taloustietojensa mukaan huomattavan tuottava, sillä esimerkiksi vuosina 2003 ja 2004 sen liikevoitto ylitti 50&nbsp;%.

Näihin aikoihin yritys julkaisi mainoksen joka oli lautapeli nimeltään Lainapeli jota jaettiin Postin ilmaisjakelujen mukana.

GE Money Oy:n toimitusjohtaja ennen Santanderille myyntiä oli Mervi Pasula.

### Santander osti Suomen liiketoiminnan 2009
Santander osti 7. tammikuuta 2009 GE Money Oy:n koko osakekannan. GE Moneyn mainonta ja liikemerkki näkyivät vielä jonkin aikaa julkisuudessa ja materiaaleissa, mutta Santander Consumer Finance on vastannut kaikesta toiminnasta ostohetkestä alkaen. GE Money Oy:llä ei ollut enää yhteyttä muuhun General Electricin toimintaan Suomessa tai kansainvälisesti eikä GE:n liikemerkkiin. GE Money -nimi poistui vuoden 2009 alussa Suomessa ja kaikki liiketoiminnot siirtyivät Santander-nimen alle.

Myöhemmin myös GE Moneyn Ruotsin, Norjan ja Tanskan toiminnot on myyty Santanderille. 

## Lähteet

## Aiheesta muualla
*"Amerikkalaisjätti haastaa pankit kulutusluotoissa". Talentum.com, 3.5.2005
Annaalit

**Annaalit** (, sanasta *annus*, vuosi) ovat vuosikirjoja, joihin merkittiin historialliset tapahtumat kronologisessa järjestyksessä vuosittain.

Palermon kivi on vanhin tunnettu annaali. Roomassa papit kirjasivat annaaleihin kunkin vuoden virkamiehet ja tärkeimmät tapahtumat. Rooman valtakunnan annaalit ovat sen historian vanhimpia lähteitä, ja niitä on roomalainen historioitsija Fabius Pictor käyttänyt hyväkseen. Keskiajalla munkkien laatimat annaalit muodostivat historiankirjoituksen rungon.

## Katso myös
* Kronikka

## Lähteet
Chi-Chin maanjäristys

**Chi-Chin maanjäristys** (), joka tunnetaan myös nimellä 921 maanjäristys, tapahtui 21. syyskuuta 1999 kello 1.47 paikallista aikaa Keski-Taiwanissa. Järistys oli voimakkuudeltaan 7,3 Richterin asteikolla. Sen episentrumi sijaitsi noin 12,5&nbsp;km länteen Sun Moon järvestä.

## Vahinkojen laajuus

Kiinan kansallisen paloviranomaisen mukaan maanjäristyksen aiheuttamat vahingot olivat:

* 2&nbsp;415 ihmistä kuoli
* 11&nbsp;441 ihmistä loukkaantui vakavasti
* 9,2 miljardin dollarin aineelliset vahingot
* 44 338 rakennusta tuhoutui kokonaan
* 41&nbsp;336 rakennusta vaurioutui.

Jälkijäristykset ravistelivat Taiwania koko yön ajan.
Puunkorjuun nolla-alue

**Puunkorjuun nolla-alue** on alue, jolta puuta ei kuljetuskustannusten vuoksi kannata korjata metsäteollisuuden käyttöön. Perinteisesti nolla-alueille on pyritty metsien arvon kehittämiseksi hankkimaan mekaanista tai kemiallista puunjalostusteollisuutta. 

## Esimerkkejä
Kemijärvi kuului 1960-luvulla puunkorjuun nolla-alueeseen, eikä siellä kuljetuskustannusten takia kannattanut korjata puuta. Valtio kuitenkin perusti Kemijärvelle työllisyyssyistä sellutehtaan.

Metsätalouden suunnittelukomitea pohti vuonna 1961 mietinnössään metsätalouden kehittämisedellytyksiä. Mietinnössä todettiin, että metsäpolitiikan tehtävän on varmistaa raakapuu puunjalostusteollisuudelle esimerkiksi puunkorjuuta rationalisoimalla ja korjuukustannuksia alentamalla niin että nolla-alueet saataisiin tuotannolliseen käyttöön. Suunnittelukomitean mietinnössä huolestuttiin hevosten määrän vähenemisestä, ja siinä tuettiin yksityisten metsäautoteiden rahoituksen lisäämistä. Nolla-alueiden käyttöä tehostettiinkin sitten rakentamalla valtion tuella metsäautoteitä.
 
## Lähteet
Williams FW30

**Williams FW30** on Formula 1 -auto, jota Williams-talli käytti kaudella . Auto julkistettiin Espanjassa Valencian radalla 21. tammikuuta 2008. Lopullista väritystä ei kuitenkaan vielä paljastettu. Voimanlähteenä autossa oli Toyotan kahdeksansylinterinen V-moottori. Kilpailuissa autoa ajoivat Nico Rosberg ja Kazuki Nakajima. Autolla saavutettiin kaksi palkintosijaa. Ensimmäinen niistä saavutettiin Australian GP:ssä ja toinen Singaporen GP:ssä. Autolla ei saavutettu voittoja. Kauden pistepotiksi kirjattiin 26 pistettä ja tallien pistetaulukossa se oikeutti kahdeksanteen sijaan.

Talvitesteissä Williams käytti autossaan kuutta erilaista väritystä, jotka juhlistavat tallin 30-vuotista taivalta F1:sissä. Ensimmäisenä uudella autolla pääsi ajamaan tallin testikuljettaja Nico Hülkenberg.

## Teknisiä tietoja

*Moottori: Toyota RVX-08, 2 398 cc (2,4 L) 32-venttiilinen 90° vapaasti hengittävä V8, teho n. 740 hv, max 19 000 rpm.
*Vaihdelaatikko: seitsemän vaihteinen puoliautomaattinen, jossa on lisäksi peruutusvaihde.
*Renkaat: Bridgestone, RAYS vanteet
*Jarrut: 6-mäntäiset AP:n levyjarrut
*Polttoaine: Petrobras
*Öljy: Lubrax
*Elektroniikka: MES-Microsoft
*Sytystulppa: DENSO
*Pituus: 4 500 mm
*Leveys: 1 800 mm
*Korkeus: 950 mm
*Akseliväli: 3 100 mm
*Paino: 605 kg

## Formula 1 -tulokset
(**lihavointi** tarkoittaa paalupaikkaa ja *kursivointi* kilpailun nopeinta kierrosta.)

## Lähteet

## Aiheesta muualla

*Kuvia
Ympyräsuiset

**Ympyräsuiset **(Petromyzonti) on selkärankaisten luokka, joka sisältää nahkiaiskalat. Molemmilla ryhmillä on ympyrä suu, niiltä puuttuu leuat mutta niillä on sisäänvedettävät luiset hampaat. Ne eivät voi sulkea suutaan, koska niiltä puuttuu leuat, joten niiden täytyy jatkuvasti kiertää vettä suun kautta.
Voitto Huotari

**Voitto Sakari Huotari** (s. 14. helmikuuta 1943 Kuhmo) toimi Mikkelin hiippakunnan piispana 1993–2009. Koulutukseltaan hän on teologian tohtori ja valtiotieteiden maisteri.

Ennen piispaksi nimittämistään hän työskenteli Mikkelin tuomiorovastina, Kymin kirkkoherrana sekä Imatran ja Ruokolahden seurakunnissa seurakuntapastorina. Pappisuran lisäksi hän on työskennellyt Helsingin yliopistossa kirkkososiologian assistenttina. Hänellä on ollut kirkkososiologian dosentuuri Helsingin yliopistossa ja  pastoraaliteologian dosentuuri Joensuun yliopistossa.

## Julkaisuja
* 
* 
* 
* 
* 

## Lähteet

* 
*
SuperTux

**SuperTux** on kaksiulotteinen alustariippumaton avoimen lähdekoodin tasohyppelypeli, jonka päähahmo on Linux-käyttöjärjestelmän maskotti Tux. Peli on saatavilla Windowsille, Linuxille, macOS:ille ja BSD:lle. Peliä voi pelata 19&nbsp;eri kielellä, myös suomeksi.

Pelissä on 26&nbsp;kenttää, lisäksi voi ladata käyttäjien tekemiä kenttiä. Vakaassa versiossa on kenttäeditori, jolla voi tehdä omia karttoja.

## Lähteet

## Aiheesta muualla

*  
*
Lindy Ruff

**Lindy Cameron Ruff** (s. 17. helmikuuta 1960) on kanadalainen jääkiekkoilija ja jääkiekkovalmentaja. Hän pelasi NHL-tasolla vuosina 1979–1991 joukkueinaan Buffalo Sabres ja New York Rangers.

Ruff nimitettiin kesäkuussa 2013 NHL-seura Dallas Starsin päävalmentajaksi. Aiemmin hän toimi heinäkuusta 1997 helmikuuhun 2013, 1&nbsp;165 runkosarja- ja 101 pudotuspeliottelun ajan, Buffalo Sabresin päävalmentajana. Häntä enemmän otteluita yksittäisessä NHL-joukkueessa on valmentanut vain New York Islandersin pitkäaikainen valmentaja Al Arbour. Sabres eteni Ruffin valmennuksessa Stanley Cupin loppuotteluihin kaudella 1998–1999 Dallas Starsia vastaan, minkä lisäksi joukkue eteni itäisen konferenssin loppuotteluihin kausina 1997–1998, 2005–2006 ja 2006–2007. Sabres sai viimeksi mainitulla Presidents’ Trophyn eniten pisteitä runkosarjassa saavuttaneena joukkueena. Ruff itse sai vuonna 2006 parhaan valmentajan Jack Adams Awardin. 

Heinäkuussa 2020 Ruff nimettiin New Jersey Devilsin päävalmentajaksi.

Maaliskuussa 2024 Ruff erotettiin Devilsin päävalmentajan tehtävästä.

Huhtikuussa 2024 Buffalo Sabres palkkasi Ruffin toista kertaa päävalmentajakseen. 

Ruff on valmentanut myös Kanadan jääkiekkomaajoukkuetta. Hän on toiminut joukkueen päävalmentajana maailmanmestaruuskilpailuissa vuosina 2009 ja 2013 sekä apuvalmentajana Vancouverin olympialaisissa 2010. Joukkue voitti vuonna 2009 MM-hopeaa ja vuonna 2010 olympiakultaa.

## Lähteet
Don Cherry (laulaja)

**Donald Ross "Don" Cherry** (11. tammikuuta 1924 – 4. huhtikuuta 2018) oli yhdysvaltalainen viihdelaulaja ja golfaaja. Hän syntyi Wichita Fallsissa, Teksasissa, ja aloitti uransa big band -laulajana; hän teki yhteistyötä Jan Garberin, Victor Youngin ja Tommy Dorseyn kanssa.

Cherryn ensimmäiset soolohitit (muun muassa "Thinking of You") ovat 1950-luvun alusta. Vuonna 1955 ilmestyi hänen tunnetuin levytyksensä, "Band of Gold". 

Golfaajana Cherry voitti vuonna 1954 kaikkien aikojen ensimmäisen Sunnehanna Amateurin.

## Singlet
* Mona Lisa (Victor Youngin kanssa) (1950)
* The 3rd Man Theme (Victor Youngin kanssa) (1950)
* Think of You (1950)
* Vanity (1951)
* Belle, Belle, My Liberty Belle (Sonny Burken kanssa) (1951)
* Band of Gold (Ray Conniffin kanssa) (1955)
* Wild Cherry (Ray Conniffin kanssa) (1956)
* I'm Still a King to You (Ray Conniffin kanssa) (1956)
* Ghost Town (Ray Conniffin kanssa) (1956)
* I'll Be Around (Ray Conniffin kanssa) (1956)
* Namely You (Ray Conniffin kanssa) (1956)
* Give me More (Ray Conniffin kanssa) (1956)
* Married (1966)
* I Love You Drops (1966)
* There Goes My Everything (1967)
* Take a Message to Mary (1968)

## Lähteet
Arktos Group

**Arktos Group** on suomalainen mekaanisen metsäteollisuuden konepaja- ja puunjalostusyhtiö.
Yhtiö liiketoiminta käsittää Porin liimapuutehtaan, konepajan Mikkelissä ja Kemijärvellä sekä Kemijärven saha- ja liimapuutuotannon. Tammikuun lopussa 2012 yhtiö ajautui yrityssaneeraukseen. Tammikuussa 2013 Arktos Group hakeutui konkurssiin.

Arktos Groupia edelsi liiketoimintaa nimellä Anaika Group. Anaikaan liittyvää liiketoimintaa on ollut Anaika Timber (nykyisin Anaika Components LTD Oy) nimen alla vuodesta 1993. Japaniin on toimitettu puutuotteita vuodesta 1995 alkaen. Yrityksen omistavat Juhani Kukkonen, Jaakko Kilpeläinen ja Hannu Jaatinen tasaosuuksin. Kukkonen ja Jaatinen lähtivät Anaika Timberistä ja perustivat Anaika Groupin vuonna 2004.

Vuonna 2008 Anaika Group vaihtoi nimensä Arktos Groupiksi. Taustalla oli aiemmin tehdyn sopimuksen rikkontuminen, kun yritys ilmoitti perustavansa lakkautetun Kemijärven sellutehtaan tiloihin liimapalkkitehtaan. Vanha nimi aiheutti sekaannuksia Suomessa Anaika Components LTD Oy:n kanssa ja yhtiö ei saanut markkinoida Anaika-nimisiä puutuotteita maailmalle.

## Kemijärven sellutehdas
Anaika Groupin odotettiin perustavan 80 työntekijän liimapalkkitehtaan Kemijärvelle, missä Stora Enso lakkautti Kemijärven sellutehtaan huhtikuun 2008 lopussa. Liimapalkkitehdas tuli lakkautetun selluloosatehtaan tiloihin. Stora Enso ja valtion erityisrahoitusyhtiö Finnvera tukivat molemmat hanketta 11 miljoonalla eurolla.

Anaika Group ilmoitti 29. tammikuuta 2008 tekevänsä rikosilmoituksen Kemijärven selluloosatehtaalla kiertävää häväistyskirjettä koskien. Stora Enso varoitti häväistyskirjeestä henkilökuntaansa.

## Puupelletti
Anaika Group rekisteröi 25. lokakuuta 2007 toiminimen Anaika Pellets mahdollista polttopuupellettien valmistusta varten. Anaika Group rekisteröi myös samalla 11 muuta toiminimeä, kuten Anaika Composite, Anaika Talo ja Anaika House.

## Lähteet
Don Cherry (jääkiekkovalmentaja)

**Donald Stewart "Don" Cherry** (s. 5. helmikuuta 1934) on kanadalainen entinen jääkiekkovalmentaja ja tv-kommentaattori. Hän aloitti pelaajana, mutta ura NHL:ssä jäi yhteen Boston Bruinsin otteluun vuonna 1955. 

Cherry toimi Boston Bruinsin (1974–1979) sekä Colorado Rockiesin (1979–1980) päävalmentajana ja sai vuoden 1976 Jack Adams Awardin. Hänen kansallisen ikonin asema maassa on niin vakiintunut, että vuonna 2004 hän ylsi *The Greatest Canadian* -äänestyksessä seitsemännelle sijalle.

Valmentajana Don Cherry tunnettiin räväkkänä ja sanavalmiina johtajana, joka arvosti fyysistä pelaamista. Hän oli omalta osaltaan luomassa myyttiä Isosta, Pahasta Bruinsista, jota Cherry valmensi viisi kautta valmentajaurallaan. Kovuudestaan tunnetuimpia pelaajia Cherryn alaisuudessa olivat muun muassa Terry O'Reilly, Stan Jonathan ja John Wensink. Don Cherry valmensi myös kahden kauden ajan legendaarista puolustajaa Bobby Orria, jolle Cherry oli omien sanojensa mukaan lähinnä avaamassa vaihtopenkin luukkua.

Valmennusuransa jälkeen Don Cherry on herättänyt ihastusta ja vihastusta lukuisilla värikkäillä kommenteillaan, mutta on saanut kuitenkin kiitosta lajituntemuksestaan ja työstään lajin parissa. Aikaisempina vuosina Cherry tunnettiin eurooppalaisten NHL-pelaajien vihaajana, mutta nyttemmin hän on alkanut arvostaa useitakin eurooppalaistaustaisia pelaajia. Don Cherry on muun muassa puolustanut Anaheim Ducksin hyökkääjää Saku Koivua ja arvostanut Calgary Flamesin suomalaismaalivahdin Miikka Kiprusoffin NHL:n parhaimmaksi maalivahdiksi. 

Cherryä on syytetty esimerkiksi rasismista ja kaukaloväkivallan ihannoimisesta. Marraskuussa 2019 hän esitti televisiossa mielipiteen, joka herätti Kanadassa tuohtumusta. Cherryn mielestä osa maahanmuuttajista ei kunnioita maansa historiaa, kun nämä eivät hanki muistopinssiä sotaveteraanien ja kaatuneiden muistopäivänä. Televisiokanava Sportsnet sekä juontaja Ron MacLean pyysivät kommentteja anteeksi, mutta Cherry ei suostunut perääntymään. Cherry sai kohun seurauksena potkut Sportsnetiltä 11. marraskuuta 2019.  

## Lähteet
Suomen valtion omistajapolitiikka

**Suomen valtion omistajapolitiikka** on toimenpidekokonaisuus, jonka avulla määritellään jo ennakkoon sitä, miten Suomen valtion omistamia valtionyhtiöitä omistetaan. Omistajapolitiikan sopiminen eduskunnan ja ministeriöiden toimintaa ohjaavaksi linjaukseksi koettiin tarpeelliseksi sen jälkeen, kun valtionomaisuuden omistaja-arvoa ryhdyttiin lisäämään, jotta valtion omaisuuden poismyynti olisi entistä kannattavampaa.

Omistajapolitiikka koettiin tarpeelliseksi valtionyhtiöiden tai niiden osuuksien myymisen kannalta. Ensimmäiset linjaukset omistajapolitiikaksi tehtiin Paavo Lipposen ensimmäisen hallituksen aikana Antti Kalliomäen ollessa kauppa- ja teollisuusministeri. Johtavana virkamiehenä yksi politiikan suunnittelijoista on Markku Tapio kauppa- ja teollisuusministeriössä, nykyisessä työ- ja elinkeinoministeriössä.

Omistajapolitiikan mukaisesti valtion omistamat yritykset ja ne yritykset, joissa valtiolla on merkittävä omistusosuus, jaetaan valtion kokonaan omistamiin, valtion enemmistöllään omistamiin sekä yrityksiin, joissa valtiolla ei ole muuta tehtävää kuin omistajatehtävä ja joiden omistamisesta voidaan tilanteen mukaan luopua suunnitellusti.

Laajaa keskustelua herättäneitä valtion omistajapolitiikan piiriin kuuluvia yrityksiä ovat olleet muiden muassa Sonera, Kemiran lannoiteyksikkö, Kemira Grow-How ja 2007 alkaen Stora Enson Suomessa suljettavat selluloosa- ja paperitehtaat.

## Aiheesta muualla
* Valtion omistajapolitiikkaa koskeva valtioneuvoston periaatepäätös 13.5.2016
Don Cherry (trumpetisti)

**Donald "Don" Eugene Cherry** (18. marraskuuta 1936 Oklahoma City, Oklahoma – 19. lokakuuta 1995 Málaga, Espanja) oli yhdysvaltalainen jazztrumpetisti, joka tuli tunnetuksi muun muassa tiiviistä yhteistyöstään Ornette Colemanin kanssa. Hän soitti myös John Coltranen ja Sonny Rollinsin kanssa. Laulaja Neneh Cherry on hänen tytärpuolensa. Cherry kuoli maksasairauteen 58-vuotiaana.

## Lähteet
Jerry Kramer

**Gerald Louis ”Jerry” Kramer** (s. 23. tammikuuta 1936) on yhdysvaltalainen amerikkalaisen jalkapallon pelaaja. Hän pelasi NFL:ssä vuosina 1958–1968 joukkueenaan Green Bay Packers.

Menestyksensä johdosta Kramer sai nimityksen NFL:n 1960-luvun All-Decade Teamiin. Hän oli All-Pro viidesti (1960, 1962–1963, 1966–1967), ja hänet valittiin Pro Football Hall of Fameen vuonna 2018.

Kramer syntyi Montanassa, mutta kävi Idahon yliopiston.

## Lähteet
Don Cherry

**Don Cherry** voi viitata seuraaviin henkilöihin:

* Don Cherry (s. 1924), laulaja ja golfaaja
* Don Cherry (s. 1934), jääkiekkovalmentaja ja -selostaja
* Don Cherry (1936–1995), jazztrumpetisti
Tapio Furuholm

**Tapio Furuholm** (s. 23. helmikuuta 1952) on suomalainen toimittaja, urheiluselostaja ja entinen jalkapalloilija, joka vaikuttaa myös kunnallispolitiikassa. Varsinaiselta koulutukseltaan Furuholm on opettaja, mutta hän työskenteli vuodesta 1999 lähtien eläköitymiseensä saakka Porin kaupungin tiedottajana. Eurosport-kanavan jalkapalloselostajana Furuholm on toiminut vuodesta 1997 lähtien ja 1990-luvulla hän työskenteli myös Yleisradion selostajana.

## Jalkapalloura
Furuholm pelasi jalkapalloa Mestaruussarjassa yhden kauden ajan Porin Ässien joukkueessa, sekä useita vuosia alemmilla sarjatasoilla Ässien lisäksi myös Musan Salamassa. Kaudella 1969 hän teki pelaamissaan kolmessatoista SM-sarjan ottelussa neljä maalia. ja vuonna 1970 Furuholm saavutti Ässissä A-nuorten Suomen mestaruuden. Ässistä hän siirtyi Musan Salamaan kaudeksi 1972 ja on edelleen seuran kaikkien aikojen toiseksi paras maalintekijä.

## Politiikka
Porin kaupunginvaltuustossa Furuholm vaikutti 1977–1986 SKDL:n valtuustoryhmässä, josta siirtyi vuosiksi 1987–1988 Demokraattiseen Vaihtoehtoon. Hän asettui jälleen Vasemmistoliiton ehdokkaaksi vuoden 2012 Kunnallisvaaleissa ja pääsi valtuustoon keräämällä yli 900 ääntä. Hän jätti valtuuston 2017. Furuholm työskenteli Porin kaupungin tiedotuspäällikkönä vuodesta 1999 lokakuun 2015 loppuun, jolloin jäi eläkkeelle. 

Furuholm oli Vasemmistoliiton ehdokkaana myös vuoden 2015 eduskuntavaaleissa. Furuholm palasi kaupunginvaltuustoon vuoden 2021 kuntavaaleissa ja hänestä tuli myös kaupunginhallituksen jäsen. Keväällä 2022 Furuholm valittiin aluevaltuustoon. Kesäkuussa 2022 hän ilmoitti luopuvansa politiikasta ikäänsä ja terveydentilaansa vedoten.

## Yksityiselämä
Tapio Furuholm on entisen jalkapalloilijan Timo Furuholmin isä. Hänen veljensä Esa Furuholm on myös entinen jalkapalloilija, joka on myöhemmin toiminut eri tehtävissä Suomen Palloliitossa.

## Lähteet
Propyyni

**Propyyni** kuuluu alkyyneihin, jolloin tunnusomainen piirre on yksi kolmoissidos hiiliatomien välillä. Alkyynit ovat alkeenien tapaan tyydyttymättömiä yhdisteitä. Sen molekyylikaava on C3H4 ja rakennekaava CH3-C≡CH.

Propyyni on orgaaninen yhdiste, joka on normaaliolosuhteissa olomuodoltaan väritöntä, erittäin helposti syttyvää kaasua, jolla on tunnusomainen haju. Kaasu on ilmaa raskaampaa ja voi kulkeutua maata pitkin ja syttyä etäällä. Propyynista käytetään myös nimityksiä *allyleeni* ja *metyyliasetyleeni* .

Propyynin moolimassa on 40,07&nbsp;g/mol, sulamispiste &minus;102,7&nbsp;°C, kiehumispiste &minus;23,2&nbsp;°C ja CAS-numero 74-99-7. Propyyni liukenee veteen 0,36&nbsp;g&nbsp;/&nbsp;100&nbsp;ml. 

Propyyniä muodostuu sivutuotteena propaanista krakkauksessa yhdessä isomeerinsä propadieenin kanssa. Propyyni ja propadieeni erotetaan kaasuseoksesta strippaamalla ja propadieeni isomeroidaan propyyniksi. Suurin osa propyynistä käytetään metyylimetakrylaatin valmistukseen. Stabiloituja propyyni–propadieeniseoksia voidaan käyttää metallien hitsauksessa ja karkaisussa. Tällöin kaasuseoksesta muodostuva liekki vastaa ominaisuuksiltaan butaani/propaaniliekkiä.

## Lähteet

## Aiheesta muualla
*
Frank Gifford

**Francis Newton ”Frank” Gifford** (16. elokuuta 1930 Santa Monica, Kalifornia – 9. elokuuta 2015 Greenwich, Connecticut) oli yhdysvaltalainen amerikkalaisen jalkapallon pelaaja. Hän pelasi New York Giantsissa vuosina 1952–1964 ja siirtyi ammattilaisuransa päätyttyä selostustöihin. New York Giants on jäädyttänyt hänen numeronsa (16). 

Gifford kuului NFL:n 1950-luvun *All-Decade Teamiin*. Hän oli uransa aikana kahdeksankertainen Pro Bowl -pelaaja (*Most Valuable Player*, 1958) ja kuusinkertainen All-Pro.

Gifford kelpuutettiin sekä Pro (1977) että College Football Hall of Fameen (1975). 

## Lähteet
Hugh McElhenny

**Hugh Edward McElhenny** (31. joulukuuta 1928 – 17. kesäkuuta 2022) oli yhdysvaltalainen amerikkalaisen jalkapallon keskushyökkääjä. Hänen NFL-joukkueinaan olivat vuosina 1952–1964:

* San Francisco 49ers (1952–1960)
* Minnesota Vikings (1961–1962)
* New York Giants (1963)
* Detroit Lions (1964)

McElhenny kelpuutettiin sekä Pro (1970) että College Football Hall of Fameen (1981). Hän oli kuusinkertainen Pro Bowl -pelaaja ja NFL:n 1950-luvun *All-Decade Teamin* jäsen.

## Lähteet
Lenny Moore

**Leonard Edward ”Lenny” Moore** (s. 25. marraskuuta 1933 Reading, Pennsylvania) on yhdysvaltalainen amerikkalaisen jalkapallon keskushyökkääjä. Hän pelasi koko NFL-uransa (1956–1967) ajan Baltimore Coltsissa.

Moore on kuulunut Pro Football Hall of Fameen vuodesta 1975.

## Lähteet
Błyskawica

**Błyskawica** () oli konepistooli, jonka Puolan kotiarmeija kehitti vuonna 1943. Aseen suunnitteli puolalainen Wacław Zawrotny. Asetta tuotettiin Puolan vastarintaliikettä varten. Se perustuu löyhästi brittiläiseen Sten-konepistooliin. Asetta käytettiin toisessa maailmansodassa. Błyskawicaa tehtiin noin 700 kappaletta.

## Kuvia

Kuva:Błyskawica and other insurgent weapons.jpg|Błyskawica ja muuta Varsovan kansannousua varten varattua aseistusta.
Kuva:Uprising defender.jpg|Puolalainen sotilas tulittaa Błyskawicalla Varsovan kansannousun taistelussa.


## Aiheesta muualla
*Blyskawica: Poland’s First Successful SMG Design
Dick Barwegan

**Richard James ”Dick” Barwegan** (25. joulukuuta 1921 Chicago, Illinois – 3. syyskuuta 1966) oli yhdysvaltalainen amerikkalaisen jalkapallon pelaaja (hyökkäyksen linjamies). Hän syntyi Chicagossa, kävi Purduen yliopiston ja pelasi ammattilaisena 1940–1950-luvuilla.

Barwegan oli nelinkertainen Pro Bowl -pelaaja ja tuli valituksi NFL:n 1950-luvun *All-Decade Teamiin*. 

## Lähteet